ΔΗΜΟΣ ΑΓΙΑΣ ΒΑΡΒΑΡΑΣ



***Αυτοτελές Τμήμα Δημάρχου* ΔΕΛΤΙΟ ΤΥΠΟΥ *25/7/2023***

**Διαδραστικά παιχνίδια στο πρόγραμμα «Καλοκαίρι στην Πόλη»**

Ο Δήμος Αγίας Βαρβάρας ψυχαγωγεί και απασχολεί δημιουργικά τους μικρούς μαθητές μας που συμμετέχουν στο καλοκαιρινό πρόγραμμα «Καλοκαίρι στην Πόλη» υλοποιώντας εκπαιδευτική δράση με διαδραστικά παιχνίδια.

Στο πλαίσιο του έργου «Είμαστε όλοι Μαζί», ο Δήμος μας με την συμβολή των κ.κ.: Αθηνάς Λάτση - Εμψυχώτριας, Ευθυμίας Κίννα-Ψυχολόγου, Βασιλικής Καμπουρούδη-Κοινωνικής Λειτουργού, πραγματοποίησε την εκπαιδευτική δράση «Μιλώντας για τα συναισθήματα».

Η Εκπαιδευτική δράση έλαβε χώρα και στα δύο Γυμναστήρια, «Νίκης 2ου Λυκείου» και «Μαρίας Ελένης Κορδαλή» με τη συμμετοχή 42 και 25 παιδιών αντίστοιχα, ηλικίας 7-11 χρόνων.

Κατά τη διάρκεια των δράσεων και μέσα από μια σειρά παιχνιδιών οι μικροί μαθητές έδειξαν τον ενθουσιασμό τους, τον αυθορμητισμό τους, τις γνώσεις τους αλλά και το υποκριτικό τους ταλέντο, ανταποκρινόμενοι άψογα στις διαδικασίες αλληλεπίδρασης.

|  |  |
| --- | --- |
|  |  |